# The Perfect Find

The Perfect Find és una pel·lícula de comèdia romàntica estatunidenca del 2023 escrita per Leigh Davenport i dirigida per Numa Perrier. Està basada en el llibre homònim de Tia Williams. La pel·lícula és protagonitzada per Gabrielle Union, Keith Powers, Aisha Hinds, D. B. Woodside, La La Anthony i Gina Torres. S'ha subtitulat al català.
Es va projectar per primer cop al Festival de Tribeca el 14 de juny de 2023 i Netflix la va estrenar el 23 de juny de 2023.

## Producció
### Desenvolupament

El 6 de novembre de 2018, es va anunciar que Gabrielle Union produiria i protagonitzaria The Perfect Find, una adaptació cinematogràfica de la novel·la de Tia Williams (2016). Tommy Oliver i Codie Elaine Oliver van produir-la per a Confluential Films, i Union la va coproduir a través de la seva companyia I'll Have Another. Els AGC Studios de Stuart Ford també unir-se a la producció amb el mateix Ford, Greg Shapiro, Glendon Palmer i Holly Shakoor Fleischer com a productors executius. El guió va ser escrit per Leigh Davenport, creadora de Run the World. Numa Perrier va ser nomenada directora el 12 de juny de 2020 al mateix temps que es va anunciar que Netflix havia adquirit el projecte.

### Càsting

El desembre de 2020, es va anunciar el càsting de Keith Powers com a colíder de Union. El març de 2021, es va informar que Niecy Nash en seria la coprotagonista, però el juny de 2021, es va anunciar que Gina Torres havia substituït Nash a causa de problemes d'agenda. El juny de 2021 es va anunciar que La La Anthony, Janet Hubert i Aisha Hinds s'incorporaven al repartiment.

### Rodatge

El rodatge estava previst que comencés el 2019. No obstant això, els plans de filmar es van canviar per començar el juny de 2021 al comtat de Hudson (Nova Jersey) i estava previst finalitzar l'agost. També es va filmar al barri novaiorquès de Manhattan la setmana del 19 de juliol de 2021. Altres llocs de rodatge van incloure Newark i Jersey City, ambdós a l'estat de Nova Jersey.

## Premis i reconeixements

* 2023 – Premi del Públic al llargmetratge narratiu, Festival de Cinema de Tribeca

## Referències

* ↑ «The Perfect Find». Goita què fan, ara!. [Consulta: 27 agost 2024].
* ↑ Goldsmith, Jill. «Tribeca Festival's 2023 Film Lineup Includes Maggie Moore(s) With Tina Fey & Jon Hamm, ""First Time Female Director", Marvel's Stan Lee Doc, More». Deadline Hollywood, 18-04-2023. [Consulta: 20 maig 2023].
* ↑ Nash, Anthony. «The Perfect Find Trailer Previews Gabrielle Union-Led Netflix Movie». ComingSoon.net, 18-05-2023. [Consulta: 20 maig 2023].
* 1 2 3 Roxborough, Scott. «AFM: Gabrielle Union to Star in 'The Perfect Find'» (en anglès americà). The Hollywood Reporter, 06-11-2018. [Consulta: 14 juny 2021].
* ↑ McNary, Dave. «Gabrielle Union to Produce, Star in Comedy 'The Perfect Find' (EXCLUSIVE)» (en anglès americà). Variety, 06-11-2018. [Consulta: 14 juny 2021].
* ↑ N'Duka, Amanda. «Gabrielle Union Romantic Comedy 'The Perfect Find' Lands At Netflix; Numa Perrier Attached To Direct» (en anglès americà). Deadline, 12-06-2020. [Consulta: 14 juny 2021].
* ↑ Mangum, Trey. «Keith Powers Lands Lead Opposite Gabrielle Union In Netflix Rom-Com 'The Perfect Find'» (en anglès). Shadow and Act. [Consulta: 14 juny 2021].
* ↑ N'Duka, Amanda. «Niecy Nash Boards Romantic Comedy 'The Perfect Find' At Netflix» (en anglès americà). Deadline, 02-03-2021. [Consulta: 14 juny 2021].
* ↑ D'Alessandro, Anthony. «Netflix Gabrielle Union Romantic Comedy Feature 'The Perfect Find' Adds Gina Torres» (en anglès americà). Deadline, 18-06-2021. [Consulta: 30 juny 2021].
* ↑ Grobar, Matt. «La La Anthony, Aisha Hinds And Janet Hubert Cast In Netflix Rom-Com 'The Perfect Find'» (en anglès americà). Deadline, 21-06-2021. [Consulta: 30 juny 2021].
* ↑ «Production Weekly - Issue 1243 - Thursday, April 22, 2021 / 183 Listings - 39 Pages» (en anglès americà). Production Weekly, 21-04-2021. [Consulta: 14 juny 2021].
* ↑ Steves, Ashley. «NYC What's Filming: Netflix's 'The Perfect Find,' Starring Gabrielle Union». Backstage.com, 23-07-2021. [Consulta: 23 juliol 2021].
* ↑ NJ.com, Amy Kuperinsky. «Gabrielle Union wraps movie in N.J. See epic surprise from Dwayne Wade.» (en anglès). NJ.com, 02-08-2021. [Consulta: 25 agost 2021].
* ↑ Zhan, Jennifer. «Here Are All the Winners of the 2023 Tribeca Festival» (en anglès americà). Vulture, 19-06-2023. [Consulta: 21 juny 2023].